

**KAIŠIADORIŲ RAJONO SAVIVALDYBĖS ADMINISTRACIJOS DIREKTORIUS**

**ĮSAKYMAS**

**DĖL KAIŠIADORIŲ RAJONO SAVIVALDYBĖS REIKALAVIMUS ATITINKANČIŲ IR NEATITINKANČIŲ SAVIVALDYBĖS LYGMENS NEFORMALIOJO VAIKŲ ŠVIETIMO PROGRAMŲ SĄRAŠO PATVIRTINIMO**

2024 m. lapkričio 13 d. Nr. V1E-812

Kaišiadorys

Vadovaudamasi Kaišiadorių rajono savivaldybės mero 2024 m. lapkričio 5 d. potvarkiu Nr. V13E-290 ,,Dėl pavedimo Kaišiadorių rajono savivaldybės Bendrojo skyriaus vedėjai Jurgitai Putnikienei atlikti Kaišiadorių rajono savivaldybės administracijos direktoriaus funkcijas“, Lietuvos Respublikos vietos savivaldos įstatymo 6 straipsnio 8 punktu ir Lietuvos Respublikos švietimo, mokslo ir sporto ministro 2022 m. sausio 10 d. įsakymu Nr. V-46 patvirtinto Neformaliojo vaikų švietimo programų finansavimo ir administravimo tvarkos aprašo 3.7 punktu, Kaišiadorių rajono savivaldybės mero 2023 m. spalio 4 d. potvarkiu Nr.V16E-670 ,,Dėl įgaliojimo Kaišiadorių rajono savivaldybės administracijos direktoriui tvirtinti neformaliojo vaikų švietimo lėšų vienam mokiniui per mėnesį dydį, maksimalų mokinių skaičių programos įgyvendinimo grupėje ir programoje, programų atitikties vertinimo komisijos sudėtį ir jos darbo reglamentą, programų stebėsenos tvarką, reikalavimus atitinkančių ir neatitinkančių programų sąrašą, finansuojamų ir nefinansuojamų programų sąrašą“ bei atsižvelgdama į Kaišiadorių rajono savivaldybės neformaliojo vaikų švietimo teikėjų ir jų programų atitikties reikalavimams vertinimo komisijos 2024 m. lapkričio 11 d. posėdžio protokolą Nr. 2:

1. T v i r t i n u šį reikalavimus atitinkančių savivaldybės lygmens neformaliojo vaikų švietimo programų sąrašą:

|  |  |  |  |
| --- | --- | --- | --- |
| **Nr.** | **Teikėjo pavadinimas** | **Programos pavadinimas** | **Programos kodas neformaliojo švietimo programų registre** |
| 1. | Daiva Pukalskienė | ,,*STEAM English* klasė“ | 120800437 |
| 2. | MB ,,Linksmoji edukacija“ | ,,Integruota anglų kalbos ir *STEAM* programa“ | 120800436 |

2. T v i r t i n u šį reikalavimų neatitinkančių savivaldybės lygmens neformaliojo vaikų švietimo programų sąrašą:

|  |  |  |  |
| --- | --- | --- | --- |
| **Nr.** | **Teikėjo pavadinimas** | **Programos pavadinimas** | **Programos kodas neformaliojo švietimo programų registre** |
| 1. | Asociacija ,,Pravieniškių stipruolis“ | ,,Funkcionalus kūnas – sveikas kūnas“ | 120504784 |

Šis įsakymas per vieną mėnesį nuo įsigaliojimo dienos gali būti skundžiamas Lietuvos administracinių ginčų komisijos Kauno apygardos skyriui Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administracinio teismo Kauno rūmams Lietuvos Respublikos administracinių bylų teisenos įstatymo nustatyta tvarka.

.

Bendrojo skyriaus vedėja,

atliekanti Administracijos direktoriaus funkcijas                 Jurgita Putnikienė

Parengė

Rita Janušaitytė

2024-11-13